Ertu með bíllyklana, John? –Er ég með bíllyklana?
Nei.
Samkvæmt skráningarblaðinu var ég sá síðasti sem notaði bílinn.
Það er ekki mjög hjálplegt, John.
Þú ert sá eini sem notar þetta skráningarblað.
Það er ekki satt. Nafnið hennar Stevie er á blaðinu.
Hvað er á seyði?
Af hverju er nafn Stevie á blaðinu? Hún á sinn eigin bíl.
Veistu um bíllyklana, David? –Já, ég er með þá.
Af hverju stendur nafnið þitt þá ekki á skráningarblaðinu?
Vegna þess að þú ert sá eini sem notar skráningarblaðið.
Mig vantar bíllyklana, David.
Pabbi þinn ætlar að keyra mig til Thornbridge.
Ætla ég að keyra þig til Thornbridge?
Á sveitarfélagaráðstefnuna, já.
Ég hélt að Roland hefði boðist til að keyra þig.
Hann gerði það líka. Ég afþakkaði það pent.
Ég myndi ekki þola að sitja í fjóra tíma í bíl með Roland
og hlusta á Lynyrd Skynyrd.
Við Alexis þurfum að nota bílinn.
Við þurfum að útrétta vegna búðarinnar í dag.
Síðan hvenær?
Síðan ég þarfnaðist hjálpar þinnar við að bera.
Mamma er búin að fá far og ég er eiginlega viss um
að foreldrar eigi að láta börnin sín ganga fyrir.
Nei, það er ekki rétt.
Ef öryggismyndbönd í flugvélum hafa kennt mér eitthvað
þá á mamman að setja grímuna fyrst á sjálfa sig.
Það er nákvæmlega vegna þessa sem við höfum skipulagsblaðið.
Það er þegar svona ágreiningur kemur upp.
Segjum það þá.
Núna er nafnið mitt á listanum.
Það bíða sauðfjárbændur eftir því að við komum til þeirra
eftir 20 mínútur að sækja ullarteppi.
Nei, nei, nei, nei.
Mamma ykkar hefur nú þegar óskað eftir því að nota bílinn.
Við skilum honum aftur eftir nokkra tíma.
Ég þarf samt kannski að nota hann í nokkra tíma eftir það.
Segjum það, við verðum á bílnum í dag.
John!
Þið misnotið kerfið. Þetta er ekki flókið kerfi.
Líttu á þetta, Moira.
Þar sem á að tiltaka tilgang ferðarinnar skrifar hann akstur.
Vertu alveg kyrr svona. Mig langar að sjá svipinn á þér
þegar þú mætir á fyrstu ráðstefnuna þína hjá samtökum sveitarfélaga.
Þarna sé ég hann.
Nafnspjöld. Við skulum merkja okkur.
Nei, takk, Roland. Ég ætla ekki að líma neitt á fötin mín.
Sjáðu þarna, Moira. Sérðu þennan huggulega klædda mann þarna?
Þetta er Gavin McCrae, bæjarstjórinn í Thornbridge.
Áttu við manninn sem gengur um með glasabakkann?
Kannski er það hinn náunginn þarna.
Hann er líka mjög huggulegur til fara.
Þarna hefurðu komið auga á starfsmann veisluþjónustunnar.
Svona nú, Moira. Þetta er aðalráðstefnan.
Þetta er fólkið sem veit allt um söltun veganna,
grjótnámurnar og vatnsveituna.
Það er eiginlega hálf óhugnanlegt
að við séum öll hérna undir sama þaki.
Já, það er vissulega óhugnanlegt.
Þú þarft að vera við hliðina á mér þegar ég held fjárveitingaræðuna.
Þú þarft ekki að hafa neinar áhyggjur af mér, Roland.
Ef það er einhver á þessari indælu ráðstefnu
sem kann að tala við viðkvæmar sálir þá er það ég.
Ég var eitt sinn gestgjafi í aukaveislu
vegna People's Choice verðlaunanna.
Þetta er reyndar frábær hugmynd, David.
Ef þú sameinar allar vörurnar þínar undir einu og sama merkinu
mun það auka vitund neytenda og skapa samvirkni.
Þú ert áreiðanlega mjög spennt fyrir öllum nýju orðunum
sem þú hefur lært í menntaskólanum en ég held
að tíma þínum einmitt núna væri betur varið
ef þú færir og næðir í handáburðinn
sem ég bað þig um að sækja fyrir tíu mínútum.
Ég sótti handáburðinn. –Kassann með handáburðinum.
Ég bað þig um að sækja kassann með handáburðinum,
ekki að prófa hann.
Kassinn er örugglega 20 kíló. –Af hverju ertu hérna?
Veistu hvað ég held að væri ferlega krúttlegt?
Ef ég væri með eigið vörumerki og seldi það líka
undir vörumerkinu þínu. –Já.
Ég gæti selt búninga, fjaðraskraut í hárið og líkamsskart.
David.
Það er alveg rífandi gangur í þessu, sé ég.
Við erum reyndar ekki búin að opna.
Þetta er samt fallega sagt. Takk.
Við höfum þrælað okkur út.
Ég kom reyndar ekki til að versla.
Ég heiti Patrick.
Ég ætlaði bara að afhenda David verslunarleyfið.
Mikið er það æðislegt. David er þarna á bak við.
Ég heiti Alexis og er viðskiptafræðinemi.
Ég er líka systir Davids og markþjálfinn hans.
Gaman að kynnast þér, Alexis.
Ég biðst afsökunar ef hendurnar á mér eru mjög mjúkar.
Ég er búin að prófa svo mikið af kremum.
Þær eru mjög mjúkar.
Þú ert það.
Afsakaðu aðeins, frú Rose. Mætti ég spyrja þig örfárra spurninga?
Kom það þér á óvart að ná fram svona mikilli aukafjárveitingu
fyrir sveitarfélögin? Þetta var rosaleg ræða.
Þakka þér kærlega fyrir það. Hvað gerði ég svo sem?
Ég beindi umræðunni einfaldlega til þeirra sem stendur ekki á sama.
Ef þú vilt hins vegar meina að ég hafi verið pinninn
sem hélt öxulhjólinu saman þá get ég alveg verið það.
Það passar, við erum bæði öxulpinnar.
Ég heiti Roland Schitt og er yfirmaður Moiru.
Ég er bara saklaus sveitastúlka, algjör nýgræðingur í pólitíkinni.
Þetta er fyrsta sveitarfélaga– ráðstefnan hennar.
Ég held samt að hún muni svífa hátt undir verndarvæng mínum.
Ég hef verið bæjarstjóri undanfarin tíu ár... –Takk fyrir.
Við spjöllum bara saman þegar þú átt ekki svona annríkt.
Þarna er hún. Aðalmanneskjan.
Ó, Guð, nú er ég bara titlum skreytt.
Komdu og fáðu þér í glas með okkur á Demantabarnum.
Demantabarnum? Það hljómar vel.
Það er barinn hérna á hótelinu.
Þeir hrista sérstakan sveitarfélagakokteil.
Freyðandi White Russian.
Galdurinn er að koma honum niður áður en hann ystir.
Eins og þú lýsir þessu nú spennandi, Roland,
er ég að hugsa um að fara bara inn á hótelherbergið.
Ekki láta svona. Ég fæ aldrei svona...
Bærinn okkar fær ekki oft svona viðurkenningu.
Í þetta sinn fékk hann viðurkenningu
fyrir eitthvað sem var jákvætt.
Segjum það þá, einn drykk.
Þetta skiptir þig heilmiklu máli, er það ekki? –Jú.
Þig líka.
Er hann ekki mjúkur? –Jú, hann er það.
Hann er kannski aðeins of fast bundinn.
Þessi trefill er úr kattarhári. Sá sem prjónaði hann
er ræktandi Himalaja–katta og býr hérna ofar í götunni.
Hæ. –Hæ.
Ég kom bara til að afhenda þér rekstrarleyfið.
Líka til að ræsa í mér ofnæmið.
Fyrst svo er ættirðu líklega að taka hann strax af þér.
Mikið er þetta fallegt. Hann rammaði það inn.
Það var fallega gert af þér. Takk, Patrick.
Skírteinin koma reyndar öll svona innrömmuð.
Guð, hvað ég er feginn að heyra það
vegna þess að mér finnst þessi rammi
eiginlega ekki nógu smart fyrir vörumerkið mitt.
Ég ætlaði einmitt að leyfa Patrick að prófa Mennonite–ilmvatnið.
Þetta er ekki prufa.
Þú hefur prófað um helming allra varanna hérna í versluninni.
Við þurfum að selja þetta allt. –Já.
Ég slétti aftur úr varasalvanum
og þess vegna tekur enginn eftir því.
Það er mjög mikið af varningi hérna, David.
Þú verður að gæta þín á að eyða ekki of miklu fyrir fram.
Nei, það er ekki gott, David.
Þú þarft að búa þig undir að þrauka í heilt ár án nokkurs hagnaðar.
Reyndar stendur í kennslubókinni að tíminn sé eitt og hálft ár.
Hvað stendur í kennslubókinn um að selja samansafn af varningi
frá framleiðendum á svæðinu og selja hann í umboðssölu
í verslun þar sem bæði seljandinn og kaupandinn hagnast?
Ég er ekki með kennslubókina á mér.
Ef þið þarfnist einhverrar hjálpar skal ég með ánægju aðstoða ykkur.
Af hverju? Alexis er hérna að hjálpa til.
Ef Patrick bauðst til að færa alla þessa kassa
finnst mér að við ættum að leyfa honum það.
Bauðst ég til að gera það?
Kærar þakkir, Patrick.
Þú mátt það alveg.
Þú getur byrjað á því að færa alla þessa stóru kassa af handáburði.
Þetta er ótrúlegt, John.
Ég hafði alveg gleymt hvernig það væri að vera hampað.
Moira? –Hvað?
Ég heyri nánast ekkert í þér, John.
Fagnaðarlætin og fjörið hérna kæfa alveg ómþýðu röddina í þér.
Þetta hefur sem sagt gengið vel. –Aðkoma mín breytti öllu, John.
Nú var Gavin að draga fram þetta sterka og ég verð að þjóta.
Skemmtu þér vel, elskan mín. Ekki gleyma þér í gleðinni.
Ég er að vinna í tengslamynduninni, John.
Vissirðu að ég væri alveg frábær í þessu?
Við hvern ertu að tala? –Manninn minn.
Var þetta mér ætlað? Af hverju púaði fólki á mig?
Þetta er Johnny vinur minn.
Blessaður, Johnny. Þetta er Roland.
Við erum hérna öll á sveitarfélagaráðstefnunni.
Þú ættir að vera hérna líka.
Mary er hérna og Gavin og söltunargaurinn...
Svona nú, Roland, ég er reyndar líka að skemmta mér.
Ég þarf að tala við manninn minn.
John, John.
Það væri kannski snjallt að þú fengir þér kaffibolla, Moira.
Ég ætla að sleppa þér núna. Góða skemmtun, elskan.
Við sjáumst á morgun.
Bless, símtal. –Vertu sæll, elskan mín.
Góða nótt, elskan.
Á meðan ég man, Moira, ég var að sækja...
Nú, jæja.
Dragðu fyrir, John.
Svona nú, John.
Moira?
Roland! Hvað ertu að gera í herberginu mínu?
Hvað meinarðu? Þetta er herbergið mitt.
Hvað í fjáranum ertu þá að gera í herberginu þínu?
Ég var að reyna að sofa en þá byrjaðir þú að berja allt að utan
og heimtaðir að ég útvegaði þér bakka með laxasnittum.
Þegar ég hleypti þér loksins inn lognaðistu út af á rúminu.
Guð minn almáttugur. Ertu nakinn?
Vina mín, það sem ég geri undir minni eigin ábreiðu er einkamál.
Ó, nei. Guð, nei. Ó, Guð, nei. Góði Guð, nei.
Velkomin á sveitarfélaga– ráðstefnuna.
Ó, Guð minn góður, nei.
Jocelyn? Það lá við að ég þekkti þig ekki.
Blessaður, Johnny.
Þetta hefur verið frekar rosalegur morgunn
en ég þarf reyndar ekki að segja þér það.
Það var leitt að heyra. Hefur morgunninn verið erfiður?
Þú ræður greinilega betur við þetta en ég.
Ræð ég betur við hvað?
Að Roland og Moira skyldu sofa saman.
Hvað sagðirðu?
Á ráðstefnunni í gærkvöldi.
Tölum betur um það sem þú sagðir áðan um að þau hefðu sofið saman.
Roland segir reyndar að þau hafi bara sofið í sama rúminu.
Hann sagði reyndar að ekkert hefði gerst
en ég er bara að reyna að melta þetta.
Erum við ekki öll að reyna það?
Ég er reyndar að heyra af þessu í fyrsta sinn.
Sagði Moira þér ekki frá þessu?
Við spjölluðum saman í morgun
um það hvað allt hefði gengið vel í gærkvöldi
en það að hún skyldi sofa hjá manninum þínum
var ekki ein af ástæðum þess að allt hefði gengið svona vel.
Við ættum líklega ekki að reyna að lesa of mikið í þá staðreynd
að Moira vildi leyna því fyrir þér.
Ég myndi nú ekki segja að hún hefði leynt mig neinu.
Moira var reyndar alveg útkeyrð þegar ég talaði við hana í morgun.
Kannski var hún útkeyrð eftir að hafa vakað alla nóttina
og káfað á... –Nei, nei, nei. Ég þekki Moiru.
Hún myndi aldrei nokkurn tímann sofa hjá...
Einhverjum öðrum.
Málið er bara að ég veit hvernig það er
að liggja í sama rúmi og nakinn Roland Schitt
og ég verð algjörlega máttlaus gagnvart því.
Var hann nakinn?
Hann sefur alltaf nakinn.
Viltu panta eitthvað með súkkulaðisósu? –Nei.
Ég get komið við í búðinni á eftir og hjálpað þér ef þú vilt.
Ég þarf líka kannski að fá aðeins meira af fína varasalvanum.
Ég held að þú sért búin að hjálpa alveg nóg í bili.
Ef þú ætlar ekki að kaupa varasalvann færðu ekki varasalvann.
Þetta kallast fríðindi, David. Ég lærði um það í þessari viku.
Það er þannig að þegar maður hjálpar einhverjum
gefur hann manni varasalva eða eitthvað annað sem mann vantar
í skiptum fyrir tíma manns og orku.
Ég held að þú þurfir samt sem áður að leggja eithvað á þig
til að njóta einhverra fríðinda.
Hvað ef ég fengi Patrick til að erfiða fyrir mig?
Það kallast að útvista verkefnum. Útvistun er þegar...
Ertu viss um að þú munir ná hagfræðiáfanganum? –Já.
Ég er eiginlega alveg viss um það.
Ef þig langar svona mikið í varasalvann
eru nokkur verk í búðinni sem þú gætir aðstoðað mig við.
Bara svo þú vitir það þá verður Patrick ekki þar.
Það verður því enginn þar sem þú getur
skipað fyrir verkum með daðrinu í þér.
Mér þykir leitt að segja þér það, David,
en það mun alltaf verða einhver
sem ég get skipað fyrir verkum með daðri.
Hvað er annars í gangi á milli ykkar? –Ekkert.
Hann hefur ekki einu sinni beðið mig um símanúmerið mitt.
Samkvæmt minni reynslu hlýtur hann því
annaðhvort að vera nýgiftur eða samkynhneigður.
Þannig að ef þú hefur fundið fyrir einhverjum straumum
eða einhverju slíku gæti það þýtt
að hann hefði augastað á einhverjum öðrum.
Hann er viðskiptafræðingur sem gengur í gallabuxum.
Hann er ekki spenntur fyrir mér.
Það er annaðhvort það eða þá að hann hefur bara
svona mikinn áhuga á búðinni.
Í mínum augum virðist það mun ólíklegra.
Ég held að þú hafir gleymt einu þarna með yfirstrikunarpennanum.
Hverju?
Sæl, Moira.
Sæll, ástin í lífi mínu.
Það gerðist svolítið skondið. Ég hitti Jocelyn.
Hvernig hefur Jocelyn það?
Hún var í dálitlu uppnámi.
Það virðist sem Roland, maðurinn hennar,
hafi eytt nóttinni með þér.
Já, finnst þér það ekki einkennilegt?
Hvenær ætlaðirðu að segja mér frá þessu, Moira?
Við töluðum um þetta í morgun, John.
Við hlógum að því.
Við hlógum ekki að því vegna þess að við töluðum ekki um það.
Ég myndi muna eftir því ef þú hefðir sagt mér
frá einhverju sem væri svona fyndið.
Þetta er lítilfjörlegt, John. Hættu bara að hugsa um það.
Mætti ég spyrja þig um það sem þú ert að gera?
Ég hef ákveðið að draga úr drykkjunni.
Það tengist þessu ekki neitt, er það? –Hverju þá?
Því að þú skyldir sofa hjá Roland í nótt.
Þessi brandari er orðinn úr sér genginn. Hann var fyndinn í morgun.
Við töluðum ekki um þetta í morgun. –Að sjálfsögðu ekki.
Ég sagði þér ekkert vegna þess að ég skammaðist mín.
Ég var hátt uppi, John.
Ég var greinilega mjög hátt uppi eftir að hafa gert það
sem sumir kölluðu gríðarlega landvinninga fyrir þennan bæ
og fjölmarga aðra bæi.
Svo vaknaði ég upp á síðasta staðnum
sem ég hefði getað hugsað mér.
Ég get reyndar ekki sagt að ég sé ekki feginn að heyra það.
Ó, John. Ég þarf að biðja þig afsökunar.
Líka edrú fólk alls staðar annars staðar.
Ég vissi alveg að það hefði ekkert gerst, Moira.
Ég fékk bara á tilfinninguna að þú tækir þetta ekki mjög alvarlega.
Myndi ég hella þessu niður ef ég gerði það ekki, John?
Þetta er bjórinn minn, Moira. Þú drekkur ekki einu sinni bjór.
Þetta er táknrænt, John.
Þú ert líklega kominn til að segja mér
að rekstrarleyfið mitt hafi verið afturkallað.
Nei, það er allt í sómanum.
Systir mín er ekki hérna... –Ég kom ekki til að hitta hana.
Ég hef hugsað heilmikið um þetta
og vörurnar sem Alexis sýndi mér í gær
og ég er reyndar alveg stórhrifinn.
Þetta viðskiptamódel er mjög vænlegt til árangurs.
Takk fyrir það.
Ég held samt að þú þurfir meiri peninga til að byrja með.
Meiri peninga, segirðu?
Hvar heldurðu að ég gæti fengið þá peninga?
Þar sem þú ætlar að styðja við bakið
á framleiðslu hér á svæðinu geturðu sótt um ýmsa styrki.
Ég skal með ánægju aðstoða þig við að sækja um þá.
Það er mjög höfðinglegt af þér.
Ég myndi reyndar ekki gera það fyrir ekki neitt.
Ef þú fengir þessa styrki hefðirðu efni á að borga mér.
Ég hef heilmikla trú á því sem þú ætlar að gera hérna, David,
en þig vantar bara hjálp. Þig vantar mjög mikla hjálp.
Þá svara ég þessu bara játandi.
Ég er tilbúinn til að þekkjast þetta boð þitt.
Frábært. Ef svo fer að við byrjum mögulega að vinna saman
þá langar mig að segja þér frá svolitlu.
Gott og vel.
Það var reyndar ég sem valdi þennan ramma.
Ég skil.
Takk fyrir að gera mér það ljóst að ég mun sjá um allt
sem tengist útliti verslunarinnar.
Þú getur þá bara séð um viðskiptahliðina.
Ég er mjög sáttur við það. –Segjum það þá.
Þú veist líka að ef ég fæ ekki styrk mun ég ekki geta...
Ég mun útvega peningana. –Allt í lagi.
Halló, Johnny. –Roland.
Ég og sex nánustu vinir mínir
vorum að vonast til að spjalla aðeins við þig.
Það er orðið mjög áliðið.
Ég er að tala um bjórinn.
Ég veit alveg að þú ert að tala um bjórinn.
Moira er samt í sturtu núna.
Hún hefur reyndar verið í sturtu í nánast allan dag.
Ég held að það sé best að við ræðum þetta eins og karlmenn.
Við Jocelyn töluðum saman og hún sagði mér að þú værir ennþá
í mjög miklu uppnámi.
Ef einhver komst í uppnám held ég að það hafi verið Jocelyn.
Ég komst í uppnám vegna þess að Jocelyn var í uppnámi.
Þá það vinur. Ég er kominn til að róa þig niður.
Ég er 99,999% viss um að það gerðist ekkert
á milli okkar konunnar þinnar.
Ég er 100% viss um það og ég var ekki einu sinni á staðnum.
Ég var það svo sannarlega.
Ég var þar allur.
Ég eyddi rúmum hálftíma í það í morgun að gaumgæfa líkama minn
til að athuga hvort ég væri með bitför einhvers staðar,
klór á bakinu, eða varalitaför en ég fann ekki neitt.
Ég varð reyndar var við eitthvað á ilinni á mér
en ég held að það hafi verið þar áður.
Ég er bara ekki viss.
Á ég að segja þér svolítið, Roland?
Ég er að hugsa um að biðja þig um að fara
vegna þess að Moira kemur bráðum fram og ég vil alls ekki...
Þú vilt ekki storka örlögunum tvisvar, ég skil það.
Nei, ég held að þú skiljir það ekki.
Svo ég segi það alveg hreint út, Roland,
þá myndi konan mín aldrei fá sér hamborgara
þegar hún er miklu meira fyrir steik. Góða nótt, Roland.
Eigum við að fá okkur morgunmat saman í fyrramálið?
Góða nótt, Roland. –Segjum það.
Engar áhyggjur, þetta er bara ég.
En kostulegt, hr. Rose.
Ég kunni ekki við annað en að kynna mig
ef ske kynni að þú hefðir búist við einhverjum öðrum.
Er ekki næg refsing fyrir mig að þurfa að lifa við óminnið?
Ég ætlaði reyndar að spyrja þig hvernig aðstæðurnar
hefðu verið á þessu hótelherbergi?
Var í lagi með vatnsþrýstinginn? Voru dúnkoddar?
Ég mun aldrei komast að því.
Ég fékk tækifæri til að njóta lífsins í þessari vin
en ég sóaði því og drapst í rúminu hans Rolands.
Svafstu hjá Roland? –Nei!
Hún gerði það ekki. Hún vaknaði bara í rúminu hans.
Svaf mamma hjá Roland? –Það virðist vera.
Ég ætla ekki að láta ykkur dæma mig.
Hvað gerist þá núna? Munuð þið deila um forræðið yfir okkur?
Hættu þessu, David.
Við þurfum þá líklega að vera heima hjá Roland um helgar.
Góða nótt, Alexis.
Eigum við að kalla hann Roland frænda?
Þetta er nóg, David.
Ég skil þetta. Roland er bæjarstjórinn
og það er mjög erfitt
að vinna með einhverjum sem maður er hrifinn af.
Svona eins og þið Ted? –Nei.
Við erum núna að gera grín að mömmu og pabba, David.
Nú er þessu lokið. Farið aftur inn í herbergið ykkar.
Mig langaði bara að segja þér að hvað sem hver segir
verðurðu alltaf aðalpabbi okkar.
Góða nótt!
Íslenskur texti: Berglind Anna Sigurðardóttir